આદર્શોમાં માનનારો યુવાન ન્યૂટન ઉર્ફે નુતન કુમાર(રાજકુમાર રાવ) પુસ્તક વાંચીને પ્રયોગો કરવામાં માને છે. એટલે સુધી, કે તેને માટે આવનાર મેરેજ પ્રપોઝલ પણ તે એટલા માટે નકારે છે કે, યુવતીના હજુ 18 વર્ષ પૂર્ણ નથી થયા. ન્યૂટનની સરકારી નોકરી તેને છત્તીસગઢના અંતરિયાળ ચૂંટણી મથકમાં અધ્યક્ષ તરીકે મોકલે છે. છત્તીસગઢનો આ વિસ્તાર સંઘર્ષગ્રસ્ત છે, જ્યાં માઓવાદીઓ ચૂંટણી રોકવા કટિબદ્ધ છે. ન્યૂટનનું કામ છે, એ ગામમાં રહેતા 76 સ્થાનિકોના મત લેવા, તેની ટીમમાં સ્થાનિક નીરિક્ષક અને શિક્ષિક માલ્કો(અંજલિ પાટિલ) અને ક્લાર્ક લોકનાથ(રાઘુવીર યાદવ) છે. સાથે જ એક સુરક્ષાદળના વડા છે, આત્મા સિંહ(પંકજ ત્રિપાઠી) જેની સાથે ન્યૂટનની સતત રકઝક ચાલે છે. આ આત્મા સિંહને ન્યૂટન અને તેની ટીમની સુરક્ષાની જવાબદારી સોંપવામાં આવી છે. શું ન્યૂટન અને તેના સાથીઓ આ મિશન હેમખેમ પાર પાડી શકશે?